Man (36) sterf toe trein hom tref ná aanranding | Maroela Media
'n 36-jarige man van KwaZulu-Natal is oorlede ná hy by die Shongweni-treinstasie geskiet, aangerand en toe deur 'n trein getref is.
Chris Botha, Netcare911-woordvoerder, sê die man se aanvallers het hom Dinsdagaand, ná hulle hom aangerand het, op die platform langs die treinspoor gesit met sy kop wat oor die rand van die platform hang, toe 'n trein hom getref het.
Daar word vermoed dat die man te swak was om op te staan, of selfs deur sy aanvallers gedwing is om op die platform te bly lê.
Volgens Botha het die man steeds geleef toe paramedici op 'n skietvoorval gereageer het.
"Hy is aan 'n ventilator gekoppel en in die ambulans gelaai, maar is ten spyte van alle pogings oorlede," sê Botha.
Paniek gesaai oor misvormde lam wat 'lyk soos mens'
Nie eens roofdiere kan kers vashou by die geweldenaars in ons land nie. Wat 'n siek spul!
Adam ek stem volkome saam met jou dit is absoluut siek verby. Geen mens of selfs dier verdien om so te sterf nie. Ek het omtrent 'n naarkol op my maag om sulke brutaliteit te lees dit bederf sommer my hele dag. Sulke mense moet uit die samelewing verwyder word vir altyd. Dit is so tragies!!